แบล็กแจ็ก หมอปีศาจ

แบล็กแจ็ก หมอปีศาจ
(; โรมาจิ: "Burakku Jakku ทับศัพท์จาก Black Jack") เป็นการ์ตูนญี่ปุ่น ผลงานของ โอซามุ เท็ตซึกะ เรื่องราวเกี่ยวกับหมอที่เรียกชื่อตัวเองว่า "แบล็กแจ็ก" ใส่เสื้อคลุมสีดำ มีหน้าตาที่หล่อเหลาเอาการ เป็นหมอเถื่อนที่เก็บค่ารักษาแพง ๆ จากคนรวย และหลายคนคิดว่าเขาเป็นหมอหน้าเลือด ต่อมาได้ถูกดัดแปลงเป็นสื่อหลายหลายรูปแบบ ได้แก่ อนิเมะ โอวีเอ ภาพยนตร์การ์ตูนจอเงิน ภาพยนตร์แบบคนแสดง อนิเมะทางอินเทอร์เน็ต และเกม
ในประเทศไทย แบล็กแจ็กได้รับลิขสิทธิ์ตีพิมพ์โดยสำนักพิมพ์วิบูลย์กิจไป 2 ภาค ซึ่งใช้ชื่อเรื่องภาษาไทยว่า แบล็กแจ็ก หมอปีศาจ
สำหรับภาค Neo ได้รับลิขสิทธิ์ตีพิมพ์โดยสำนักพิมพ์บงกช
เนื้อเรื่อง.
แบล็กแจ็ก หมอเถื่อนผู้มีความสามารถสูงส่งหรือนับได้เป็นศัลยแพทย์อัจฉริยะ ทว่าเขาเป็นที่รังเกียจของวงการแพทย์เนื่องจากไม่มีใบอนุญาตประกอบโรคศิลป์การรักษา และมีการเรียกค่ารักษาจำนวนมหาศาล ทว่าในการรักษาบางครั้งก็ไม่รับค่าตอบแทนใด สมัยก่อนแบล็กแจ็กมีครอบครัวแต่วันหนึ่งพ่อของเขาไปมีภรรยาใหม่แบล็กแจ็กเลยต้องอยู่กับแม่2คนตอนเด็กขณะที่ไปเล่นชายหาดกับแม่ แบล็กแจ็กได้พบระเบิดสงคราม แม่ของแบล็กแจ็กไปช่วยไว้ก็เลยโดนระเบิดเสียชีวิต ส่วนแบล็กแจ็กที่บาดเจ็บสาหัสก็ได้หมอฮอนมะช่วยชีวิตไว้
หมอเถื่อนผู้มีฝีมือการรักษาเป็นยอด ชื่อเดิมของเขาคือ ฮาซามะ คุโรโอะ (; โรมาจิ: "Hazama Kuroo") ซึ่งเมื่อแปลแบบภาษาอังกฤษ จะได้ว่า "แบล็กแจ็ก" ตัวเขาและแม่ได้ประสบพบกับซากของระเบิดที่เก็บไม่หมดในครั้งสงคราม ตัวเขาแยกเป็นชิ้นๆ แต่ได้รับการรักษาโดยศัลยแพทย์ฮอนมะ โจทาโร่ จนร่างกายกลับมาเป็นปกติ แต่เขาก็ต้องฝึกกายภาพบำบัดเพื่อให้เคลื่อนไหวได้ ส่วนแม่ของเขาเหลือร่างกายเพียงครึ่งท่อน และตายจากเขาไป ทำให้แบล็กแจ็กแค้นกลุ่มบุคคลที่อยู่เบื้องหลังการเก็บระเบิดจากพื้นที่นั้นๆ (ในภาคหลัก ระบุว่ามีทั้งหมด 5 คน แต่ในภาครีเมค ระบุว่ามีแค่ 3 คน)
ตัวละคร.
ตัวละครหลัก.
ความที่ตนเองนับถือหมอฮอนมะ จึงได้เจริญรอยตามด้วยการเป็นแพทย์เหมือนกัน และรักษาโรคด้วยการรีดเงินมหาศาล แต่ในบางครั้งกลับรักษาโดยไม่เรียกค่าใช้จ่ายใดๆ หรือเรียกในสิ่งที่ไม่สมกับสิ่งที่เขารักษาเลย ขึ้นอยู่กับอุปนิสัยและความแน่วแน่ตั้งใจของผู้ป่วย
สาเหตุที่แบล็คแจ็คต้องการเงินมหาศาลเป็นเพราะเขาต้องการซื้อเกาะๆหนึ่งเพื่อดำเนินการล้างแค้น และเพื่อซื้ออุปกรณ์การแพทย์ราคาสูงซึ่งเขาต้องเป็นผู้ออกค่าใช้จ่ายเอง มีนิสัยชอบหลับเวลาเดินทางไกล และเคยผ่าตัดตัวเองโดยไม่มีผู้ช่วยในตอนที่28 เพื่อนำตัวปรสิตกลายพันธุ์ออกจากร่างกาย
เด็กหญิงผู้เกิดมาจากก้อนเนื้อ Teratogenous Cystoma ชิ้นส่วนร่างกายเธออยู่ในก้อนเนื้อขนาดใหญ่ติดกับพี่สาวฝาแฝดของเธอ เมื่อพี่สาวเธอมาผ่าตัดเพื่อเอาก้อนเนื้อนี้ออก แบล็กแจ็กพบว่า ชิ้นส่วนภายในยังคงมีชีวิต จึงประกอบเธอขึ้นมาใหม่ โดยทดแทนกระดูกและอวัยวะส่วนที่ไม่มี ด้วยวัสดุสังเคราะห์ ทำให้ตัวเธอไม่สามารถว่ายน้ำได้ เธอคิดว่าตัวเองโตเป็นผู้ใหญ่แล้ว และเป็นภรรยาของหมอแบล็กแจ็ก แต่การกระทำของเธอเห็นได้ชัดเจนว่าเป็นพฤติกรรมแบบเด็กๆ ตัวเองแบล็กแจ็กเองก็คิดกับเธอในแบบลูกสาว จนกระทั่งได้ฝันเห็นเธอตอนโตเป็นสาวแล้ว
สุนัขที่คอยเฝ้าบ้านของหมอแบล็กแจ็ก รารูโก้เป็นหมาตัวสีเหลือง ถ้าหมอไม่อยู่บ้านรารูโก้จะอยู่เป็นเพื่อนพิโนโกะเสมอ
แพทย์ฝังเข็มตาบอดทั้ง 2 ข้าง มีประสาทรับเสียงและกลิ่นที่ดีเป็นพิเศษจนสามารถหาโรคร้ายจากกลิ่นได้ ซึ่งปฏิเสธการรักษาโดยวิธีการผ่าตัด
ศัลย์แพทย์ผู้ช่วยเหลือแบล็กแจ๊กในตอนเด็กจากการประสบอุบัติเหตุ ต่อมาเสียชีวิตขณะที่แบล็กแจ็กผ่าตัดให้
หมอเถื่อนอีกคนหนึ่ง มีแนวทางในการให้คนป่วยเสียชีวิตโดยไม่ต้องทรมาน (การุณยฆาต) สาเหตุที่มีแนวทางนี้เนื่องจากเคยเป็นแพทย์ทหาร
เจ้าของร้านกาแฟ Tom ที่แบล็กแจ็กและพิโนโกะไปเป็นประจำ เดิมเป็นนักแสดงมายากล ต่อมากลับกลายเป็นโจรกระชากกระเป๋า แล้วมีครั้งหนึ่งเกิดอุบัติเหตุทำให้นิ้วขาด แบล็กแจ็กเป็นคนผ่าตัดให้ใช้งานได้เหมือนเดิม จึงเลิกการเป็นโจรและเปิดร้านกาแฟ โดยแบล็กแจ็กมีเงื่อนไขคือต้องให้กินฟรีตลอดแทนค่าผ่าตัด